ΚΑΝΟΝΙΣΜΟΣ (ΕΚ) αριθ. 1352/98 ΤΗΣ ΕΠΙΤΡΟΠΗΣ της 26ης Ιουνίου 1998 περί τροποποιήσεως του κανονισμού (ΕΚ) αριθ. 1222/94 περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος των συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), όπως τροποποιήθηκε από τον κανονισμό (ΕΚ) αριθ. 1097/98 (2), και ιδίως το άρθρο 8 παράγραφος 3 πρώτο εδάφιο,

Εκτιμώντας:

ότι ο κανονισμός (ΕΚ) αριθ. 1222/94 της Επιτροπής, της 30ής Μαΐου 1994, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (3), όπως τροποποιήθηκε τελευταία από τον κανονισμό (ΕΚ) αριθ. 1909/97 (4), καθορίζει τους κανόνες εξομοίωσης ορισμένων γαλακτοκομικών προϊόντων με το πλήρες γάλα σε σκόνη 7 ότι είναι σκόπιμο να επέλθουν ορισμένες τροποποιήσεις στους κανόνες αυτούς ώστε να επιτευχθεί καλύτερη εξισορρόπηση των ποσοστών επιστροφής που ισχύουν για τα διάφορα γαλακτοκομικά προϊόντα που δύνανται να χρησιμοποιούνται και να ληφθεί υπόψη η ταξινόμηση των γαλακτοκομικών προϊόντων στη συνδυασμένη ονοματολογία 7

ότι η απλοποίηση του καταλόγου των βασικών προϊόντων θα επιφέρει μεγαλύτερη ευελιξία στη διαχείριση και χρήση των πιστοποιητικών 7 ότι θα πρέπει να προβλεφθούν οι αναγκαίοι κανόνες μετατροπής για την περίπτωση κατά την οποία βασικά προϊόντα διαγράφονται από τον κατάλογο.

ότι οι επιστροφές για τα σακχαρούχα προϊόντα που καλύπτονται από την κοινή οργάνωση της αγοράς ζάχαρης πρέπει να καθορίζονται σε συνάρτηση με την περιεκτικότητά τους σε ζάχαρα 7 ότι είναι συνεπώς σκόπιμο να καθοριστούν κανόνες εξομοίωσης που να λαμβάνουν υπόψη τις σχέσεις μεταξύ, αφενός, της επιστροφής που χορηγείται για τα προϊόντα αυτά όταν εξάγονται ως έχουν και, αφετέρου, της επιστροφής που χορηγείται για τη λευκή ζάχαρη που εξάγεται ως έχει σε μικρές ποσότητες που δεν υπόκεινται στο καθεστώς διαγωνισμών 7

ότι τα ποσοστά επιστροφής πρέπει να καθορίζονται για κάθε μήνα και να μην υπερβαίνουν τη μέγιστη επιστροφή που προβλέπεται στο άρθρο 13 παράγραφος 1 δεύτερο εδάφιο του κανονισμού (ΕΟΚ) αριθ. 1766/92 του Συμβουλίου (5), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (6), και στα αντίστοιχα άρθρα άλλων κανονισμών που αναφέρονται στο άρθρο 1 του κανονισμού (ΕΚ) αριθ. 1222/94 7 ότι, κατά κανόνα, τα μέγιστα αυτά ποσοστά ισχύουν από το τέλος του μήνα που προηγείται του καθορισμού των ποσοστών επιστροφής για την εξαγωγή των ιδίων προϊόντων υπό μορφή εμπορευμάτων μη υπαγομένων στο παράρτημα ΙΙ της συνθήκης 7 ότι τα ποσοστά επιστροφής και τα γεωργικά προϊόντα που εξάγονται υπό μορφή εμπορευμάτων μη υπαγομένων στο παράρτημα ΙΙ της συνθήκης θα πρέπει να δημοσιεύονται με το ρυθμό που δημοσιεύονται τα ποσοστά για τα γεωργικά προϊόντα που εξάγονται υπό τις πιο ομοειδείς μορφές οι οποίες υπάγονται ακόμη στο παράρτημα ΙΙ της συνθήκης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζοντίων θεμάτων σχετικών με τις συναλλαγές μεταποιημένων γεωργικών προϊόντων μη υπαγομένων στο παράρτημα ΙΙ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1222/94 τροποποιείται ως εξής:

1. Στο άρθρο 1 παράγραφος 2 στοιχεία δ) και ε), η αναλογία «40 %» αντικαθίσταται από την αναλογία «45 %».

2. Στο άρθρο 1 παράγραφος 2 το παρών στοιχείο ζ) διαγράφεται και προστίθενται τα ακόλουθα στοιχεία:

«ζ) το αποφλοιωμένο ρύζι του κωδικού ΣΟ 1006 20 εξομοιώνεται με το λευκασμένο ρύζι του κωδικού ΣΟ 1006 30 7

η) - η ακατέργαστη ζάχαρη τεύτλων ή ζαχαροκαλάμου, του κωδικού ΣΟ 1701 11 90 ή του κωδικού ΣΟ 1701 12 90, που περιέχει κατά βάρος σε ξηρά κατάσταση 92 %, τουλάχιστον, ζαχαρόζη προσδιοριζόμενη με πολυσυμμετρική μέθοδο,

- τα ζάχαρα των κωδικών ΣΟ 1701 91 00 και 1701 99 90,

- τα προϊόντα που αναφέρονται στο άρθρο 1 παράγραφος 1 στοιχείο δ) του κανονισμού (ΕΟΚ) αριθ. 1785/81 (*),

- τα προϊόντα που αναφέρονται στο άρθρο 1 παράγραφος 1 στοιχεία στ) και ζ) του κανονισμού (ΕΟΚ) αριθ. 1785/81 (*)

και

- τα προϊόντα που αναφέρονται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81

που ανταποκρίνονται στους όρους του κανονισμού (ΕΟΚ) αριθ. 1785/81 και του κανονισμού (ΕΚ) αριθ. 2135/95 (**) προκειμένου να τύχουν επιστροφής σε περίπτωση που εξάγονται ως έχουν, εξομοιώνοντας με τη λευκή ζάχαρη του κωδικού ΣΟ 1701 99 10.

(*) Με εξαίρεση τα μείγματα που λαμβάνονται εν μέρει από προϊόντα υπαγόμενα στον κανονισμό (ΕΟΚ) αριθ. 1766/92.

(**) ΕΕ L 214 της 8. 9. 1995, σ. 16.»

3. Στο άρθρο 3 παράγραφος 1 στοιχείο α) πέμπτη και έκτη περίπτωση, η αναλογία «26 %» αντικαθίσταται από την αναλογία «27 %».

4. Στο άρθρο 3 παράγραφος 1 στοιχείο α) προστίθενται οι ακόλουθες περιπτώσεις:

«- σε 100 χιλιόγραμμα αποφλοιωμένου ρυζιού σε στρογγυλούς κόκκους που αναφέρεται στην παράγραφο 2 στοιχείο ζ) αντιστοιχούν 77,5 χιλιόγραμμα λευκασμένου ρυζιού σε στρογγυλούς κόκκους,

- σε 100 χιλιόγραμμα αποφλοιωμένου ρυζιού σε μέτριους ή μακρούς κόκκους που αναφέρεται στο άρθρο 1 παράγραφος 2 στοιχείο ζ) αντιστοιχούν 69 χιλιόγραμμα λευκασμένου ρυζιού σε μακρούς κόκκους,

- σε 100 χιλιόγραμμα ζάχαρης που αναφέρεται στο άρθρο 1 παράγραφος 2 στοιχείο η) πρώτη περίπτωση αντιστοιχούν 92 χιλιόγραμμα λευκής ζάχαρης,

- σε 100 χιλιόγραμμα ζάχαρης που αναφέρεται στο άρθρο 1 παράγραφος 2 στοιχείο η) δεύτερη περίπτωση αντιστοιχεί 1 χιλιόγραμμο λευκής ζάχαρης ανά 1 % περιεκτικότητα σε ζαχαρόζη,

- σε 100 χιλιόγραμμα ενός από τα προϊόντα που αναφέρονται στο άρθρο 1 παράγραφος 2 στοιχείο η) τρίτη περίπτωση, το οποίο ανταποκρίνεται στους όρους του άρθρου 3 του κανονισμού (ΕΚ) αριθ. 2135/95, αντιστοιχεί 1 χιλιόγραμμο λευκής ζάχαρης ανά 1 % περιεκτικότητα σε ζαχαρόζη (προσαυξανόμενο, ενδεχομένως, με την περιεκτικότητα σε άλλα ζάχαρα υπολογιζόμενα σε ζαχαρόζη) προσδιοριζόμενης σύμφωνα με το προαναφερθέν άρθρο 3,

- σε 100 χιλιόγραμμα ξηράς ουσίας [προσδιοριζόμενης σύμφωνα με το άρθρο 5 του κανονισμού (ΕΚ) αριθ. 2135/95] η οποία περιέχεται στην ισογλυκόζη ή στο σιρόπι ισογλυκόζης που αναφέρεται στο άρθρο 1 παράγραφος 2 στοιχείο η) τέταρτη περίπτωση, και η οποία ανταποκρίνεται στους όρους του άρθρου 5 του κανονισμού (ΕΚ) αριθ. 2135/95, αντιστοιχούν 100 χιλιόγραμμα λευκής ζάχαρης,

- σε 100 χιλιόγραμμα ξηράς ουσίας ενός από τα προϊόντα που αναφέρονται στο άρθρο 1 παράγραφος 2 στοιχείο η) πέμπτη περίπτωση, η οποία ανταποκρίνεται στους όρους του άρθρου 6 του κανονισμού (ΕΚ) αριθ. 2135/95, αντιστοιχούν 100 χιλιόγραμμα λευκής ζάχαρης.»

5. Στο άρθρο 3 παράγραφος 1 στοιχείο β) διαγράφεται το σημείο ii).

6. Στο άρθρο 4 παράγραφος 1, το πρώτο εδάφιο αντικαθίσταται από το ακόλουθο κείμενο:

«1. Το ποσοστό της επιστροφής καθορίζεται κάθε μήνα ανά 100 χιλιόγραμμα βασικών προϊόντων, υπό τους όρους που προσδιορίζονται στο άρθρο 13 παράγραφος 3 του κανονισμού (ΕΟΚ) αριθ. 1766/92 και στα αντίστοιχα άρθρα των άλλων κανονισμών που αναφέρονται στο άρθρο 1 παράγραφος 1.»

7. Στο άρθρο 5 παράγραφος 2 διαγράφεται το τέταρτο εδάφιο.

8. Το παράρτημα Α αντικαθίσταται από το παράρτημα Α του παρόντος κανονισμού.

9. Στο παράρτημα Ε:

α) προστίθενται τα ακόλουθα:

>ΘΕΣΗ ΠΗΝΑΚΑ>

β) η σειρά του κωδικού ΣΟ 2302 30 (πίτουρα εν γένει και άλλα υπολείμματα, έστω και συσσωματωμένα με μορφή σβόλων, από το κοσκίνισμα, το άλεσμα ή άλλες κατεργασίες του σιταριού) διαγράφεται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Οκτωβρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουνίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 318 της 20. 12. 1993, σ. 18.

(2) ΕΕ L 157 της 30. 5. 1998, σ. 1.

(3) ΕΕ L 136 της 31. 5. 1994, σ. 5.

(4) ΕΕ L 268 της 1. 10. 1997, σ. 20.

(5) ΕΕ L 181 της 1. 7. 1992, σ. 21.

(6) ΕΕ L 126 της 24. 5. 1996, σ. 37.

ΠΑΡΑΡΤΗΜΑ

«ΠΑΡΑΡΤΗΜΑ Α

>ΘΕΣΗ ΠΗΝΑΚΑ>